Իսկ հիմա պատկերացնենք, որ նմանատիպ առաջարկով հանդես կգա հայկական կառավարությունը: Դե, իհարկե, 2500 Եվրոն մեր ունեցած համեստ միջոցների համար շատ մեծ թիվ է: Բայց, ասենք, 100-150 Եվրո` տեղի թոշակից մոտ երկու անգամ ավելի: Եթե նման հարց հնչեր 30 տարի առաջ, ապա պատասխանը նման կլիներ Շվեյցարիայում հնչած պատասխանին` փո՞ղ, լավ, տվեք, բայց միևնույնն է մենք կաշխատենք: Քանի որ հայ ազգը միշտ ցանկացել և սիրել է աշխատել, և միայն շատ քիչ մասն են ապրել ձրիակերության երազանքներով: Այսօր նման վստահություն, ցավոք, չենք կարող ունենալ: Մեծ թվով քաղաքացիներ վաղուց չեն աշխատում, որովհետև ինքնադրսևորման հնարավորությունները գնալով քչանում են: Եվ այդպես քիչ-քիչ հետ են վարժվում: Իսկ ամենակարևորն այն է, որ վերջին շրջանում կտրվել է աշխատանքի և սոցիալական կարգավիճակի միջև եղած բնական կապը` ներքին արժանապատվության և սեփական անձի նկատմամբ ունեցած հարգանքի զգացողությունը: Տարբեր տեսակի խաբեբաներ, գողեր, ավազակներ, աֆերիստներ բոլորի աչքի առաջ բարգավաճում են: Եվ միևնույն ժամանակ` իրենց հայացքներում պահելով իրենց վրա չարչարվողների հանդեպ ունեցած զզվանքը: Նման կերպարները, չնայած իրենց համեմատական լռակյացության, տարաձևել են հասարակությունը, գլխիվայր շրջել են դարավոր սովորույթները, պատկերացումները, ճիշտ և արժանապատիվ կյանքի մասին պատկերացումները: Իհարկե, բոլորին չէ որ հնարավոր է եղել տեղահան անել և երբեք էլ հնարավոր չի լինի, միշտ էլ կլինեն մարդիկ, ում համար աշխատանքը մնում է բնական պահանջ: Սակայն մեծամասնության փոխարեն ասելն արդեն դժվար է: Պատահական չէ, որ արժեզրկվել են հայրենասիրության և քաղաքացիականության գաղափարները, և շատերը ապրում եմ ինչ-որ կայանալիք ընտրությունների մասին երազելով` կարևոր չէ, թե ում են ընտրում, կարևորը, որ հնարավոր լինի վաճառել սեփական ձայնը նրան, ով ավելի բարձր գին կառաջարկի: Ի դեպ, այդ «ավելի բարձրը» 15-20 դոլարն է, ոչ թե օրինակ 5 դոլար, ինչպես գնահատվում էր ձայնը մի քանի տարի առաջ: Դե, ինչ ասած` թանկանում է «քաղաքացիության զգացողությունը»… Իսկ ինչում պետք է այլ կերպ լիներ, եթե քաղաքացիները տեսնում են, որ քաղաքական գործունեությունը վերածվել է ոչ բարդ, լավ վարձատրվող հեշտ աշխատանքի, որը ոչ մի կերպ կապ չունի ընտրողների իրական կյանքի և շահերի հետ: